चेन्नई. भाषा केवल अभिव्यक्ति नहीं हमारी सांस्कृतिक चेतना है। यह राष्ट्र के प्रति लगाव की पहचान है। उन्नत राष्ट्र केवल तकनीक से नहीं अपनी भाषाओं की समृद्धि से पहचान बनाते हैं। हमें भी हिंदी के साथ भारतीय भाषाओं के प्रति लगाव से देश को भावनात्मक रूप से मजबूत करना चाहिए। तमिल हो या अन्य भारतीय भाषाएं, ये भारत की विविधताओं की खुशबू से भरा गुलदस्ता है। इनकी विविधताओं में भी हजारों साल की एकता की संस्कृति बसी है। हम संपर्क भाषा के रूप में हिंदी को इतनी समृद्ध करें कि हिंदी दिवस मनाने की जरूरत ही न रह जाए। हमारी भाषाएं हमारी भावानाओं में रची बसी रहे।